
1 straipsnis. 514 straipsnio pakeitimas
Pakeisti 514 straipsnį ir jį išdėstyti taip:
,,514 straipsnis. Leidimų sistemos pažeidimas Vadovybės apsaugos departamento prie Vidaus reikalų ministerijos Lietuvos Respublikos vadovybės apsaugos tarnybos saugomuose objektuose 
Vadovybės apsaugos departamento prie Vidaus reikalų ministerijos Lietuvos Respublikos vadovybės apsaugos tarnybos saugomų objektų leidimų sistemos pažeidimas, t. y. neteisėtas patekimas į saugomus Lietuvos Respublikos Seimo, Lietuvos Respublikos Vyriausybės pastatus ir teritoriją, Respublikos Prezidento rezidencijos pastatus ir teritoriją, Turniškėse esančių rezidencijų teritoriją, kitoks šių objektų leidimų sistemos pažeidimas
užtraukia baudą nuo trijų šimtų iki aštuonių šimtų penkiasdešimt eurų.“

2 straipsnis. 589 straipsnio pakeitimas
Pakeisti 589 straipsnio 53 punktą ir jį išdėstyti taip:
,,53) Vadovybės apsaugos departamento prie Vidaus reikalų ministerijos Lietuvos Respublikos vadovybės apsaugos tarnybos - dėl šio kodekso 505 straipsnyje, 506 straipsnio 4 dalyje, 508, 514 straipsniuose numatytų administracinių nusižengimų;“

3 straipsnis. 597 straipsnio pakeitimas
Pakeisti 597 straipsnio 9 dalies 6 punktą ir jį išdėstyti taip:
,, 6) Vadovybės apsaugos departamento prie Vidaus reikalų ministerijos Lietuvos Respublikos vadovybės apsaugos tarnybos pareigūnai.“

4 straipsnis. Įstatymo įsigaliojimas
Šis įstatymas įsigalioja 2020 m. liepos 1 d.
 

	Skelbiu šį Lietuvos Respublikos Seimo priimtą įstatymą.

